CELEX: 62022TN0081
Language: hr
Date: 2022-02-11 00:00:00
Title: Predmet T-81/22: Tužba podnesena 11. veljače 2022. – Euranimi/Komisija

4.4.2022   
            
            
               HR
            
            
               Službeni list Europske unije
            
            
               C 148/37
            
         
      Tužba podnesena 11. veljače 2022. – Euranimi/Komisija
      (Predmet T-81/22)
      (2022/C 148/49)
      Jezik postupka: engleski
      
         Stranke
      
      
         Tužitelj: European Association of Non-Integrated Metal Importers & distributors (Euranimi) (Bruxelles, Belgija) (zastupnici: M. Campa, D. Rovetta, P. Gjørtler i V. Villante, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu uredbu Komisije (EU) 2021/2012 od 17. studenoga 2021. o uvođenju konačne antidampinške pristojbe i konačnoj naplati privremene pristojbe uvedene na uvoz hladnovaljanih plosnatih proizvoda od nehrđajućeg čelika podrijetlom iz Indije i Indonezije (1), kako je objavljena u Službenom listu Europske unije18. studenoga 2021., u pogledu mjera usvojenih u okviru antidampinškog postupka AD670;
               
            
                  —
               
               
                  naloži Europskoj komisiji snošenje tužiteljevih pravnih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 3. stavka 4. Uredbe (EU) 2016/1036 Europskog parlamenta i Vijeća (2) s obzirom na kumulativnu procjenu učinaka uvoza iz predmetnih zemalja, povredi tužiteljevih prava obrane i očitoj pogrešci u ocjeni.
               
            
                  2.
               
               
                  Drugi tužbeni razlog, koji se temelji na povredi članka 3. stavka 2. Uredbe (EU) 2016/1036 u vezi s ocjenom štete i uzročnosti za proizvode podrijetlom iz Indije i Indonezije te očitoj pogrešci u ocjeni.
               
            
                  3.
               
               
                  Treći tužbeni razlog, koji se temelji na pogrešnoj ocjeni Unijina interesa kojim se opravdava uvođenje antidampinških pristojbi.
               
            
         (1)  Provedbena uredba Komisije (EU) 2021/2012 od 17. studenoga 2021. o uvođenju konačne antidampinške pristojbe i konačnoj naplati privremene pristojbe uvedene na uvoz hladnovaljanih plosnatih proizvoda od nehrđajućeg čelika podrijetlom iz Indije i Indonezije (SL 2021., L 410, str. 153.)
      
         (2)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL 2016., L 176, str. 21.)